་ཡབ་སྲས།
པོད་དང་པོ།
འབྲོ་བའི་གསུང་སྒྲོས་རྒྱས་པ་འོད་ཟེར་ཕྲེང་བ།
པ་བྱས་པ་ལྟ་བུས་ཡེ་ཤེས་ཀྱི་ཚོགས་མི་སྐྱེ། དེས་ན་ཚོགས་གཉིས་དགོས་པར་ཡང་པན་ཙི་ཀ་ནས་
ཀྱང་འདོད་པ་སྦྱིན་པའི་སྐབས་ནས་བཤད་པ་དང༌། དྲི་མེད་འོད་ལས་ཚིགས་བཅད་བཞི་བཅུ་བཀྲོལ་
བའི་སྐབས་ནས་སངས་རྒྱས་ཤཱཀྱ་ཐུབ་པ་ཡེ་ཤེས་ཀྱི་ཚོགས་རྫོགས་ཀྱང་རྫོགས་པའི་སངས་རྒྱས་མ་
བརྙེས་ན། བསོད་ནམས་ཀྱི་ཚོགས་མ་རྫོགས་པར་འཁོར་ལོ་བསྒྱུར་བའི་རྒྱལ་པོར་སྐྱེ་བ་བཞེས་ནས་
བཙུན་མོ་བརྒྱད་ཁྲི་སྦྱིན་པར་བཏང་བས་འདོད་པའི་ཡོན་ཏན་ལ་སྦྱིན་པ་ཁྱད་པར་དུ་འཕགས་པས་
བསོད་ནམས་ཀྱི་ཚོགས་རྫོགས། དེའི་ཕྱིར་གཉིས་ཀ་དགོས་པར་གསུངས། སྐབས་གཞན་དུ་སེམས་
ཅན་སྨིན་པར་བྱ་བ་དང༌། སངས་རྒྱས་ཀྱི་ཞིང་ཡོངས་སུ་དག་པ་སྦྱང་བའི་རྒྱུ་བསོད་ནམས་ཀྱི་ཚོགས་
ཁོ་ན་ཡིན་གསུང༌། བསོད་ནམས་དང་ཡེ་ཤེས་ཀྱི་ཚོགས་གཉིས་ཟུང་དུ་འཇུག་པས་བདག་གཞན་གྱི་
དོན་ཡོངས་སུ་རྫོགས་པས་སངས་རྒྱས་འབྱུང་སྟེ། བསོད་ནམས་ལྡན་པ་བསོད་ནམས་ཚོགས། །ཡེ་
ཤེས་ཡེ་ཤེས་འབྱུང་ནས་ཆེ། །ཞེས་པས་དྲང་དོན་དུ་བསོད་ནམས་ཚོགས་རྫོགས་སྣ་ཚོགས་བྱེད་པ་
ལ༑ གཙུག་ལག་ཁང་བཞེངས་པ་ལུགས་སྐུ་ལྡེར་པོ་ལ་སོགས་པའི་ལས་ཀ་ཆེན་པོ་བྱེད་པ་ཡང་བཟང་
སྟེ༑ དེ་རྣམས་ལས་ས་ལས་རྡོ་ལས་སོགས་ཀྱིས་དུད་འགྲོ་མང་པོ་ལ་གནོད། མི་དང་དུད་འགྲོའི་ལུས་
ལ་གནོད་པ་མ་བྱས་པ་གཅིག་ཀྱང་མི་འོང་བས། དེ་རྣམས་བཞེངས་པའི་འབྱོར་པ་ཡོད་ན། མི་དེ་
རྣམས་སྔགས་སྒྲུབ་ཀྱི་དགེ་སྦྱོར་རམ་ཆོས་ཉིད་ཀྱི་ཉན་བཤད་ལ་ཚུད་ན་ཅི་མ་རུང་བས་བཙུད་ན་
ཕན་ཆེ། སྔ་མའི་ལས་ཀའི་སྡིག་པ་ཞར་ལ་འོང་བས་དེ་བས་འདི་ནས་བཤད་པ་བཞིན་དུ་བསམ་པ་
ཚད་མེད་པ་བཞི་དང༌། སྦྱོར་བ་སྦྱིན་པ་སྙན་པར་སྨྲ་བ་དང༌། དོན་མཐུན་པར་སྤྱོད་པ་བཞི་ལས་མ་
འདས་ཏེ། ཁྱད་པར་དུ་རང་ལ་འདོད་ཀ་མེད་པར་ཆོས་ཀྱི་སྦྱིན་པར་ཁོ་ན་བཟང་ངམ་སྙམ། མཆོད་
གནས་ཀྱི་བཀའ་དངོས་ལ་མཆོད་པ་དང༌། བལྟས་པ་དང༌། བཀླགས་པ་དང༌། བྱས་ནས་ཚོགས་
རྫོགས་པ་དང༌། ཚིག་དོན་མི་བརྗེད་པ་དང༌། དགེ་བའི་བཤེས་གཉེན་དུ་འགྱུར་བས་མཆོད་གནས་སུ་
པོ་ཏི་ཁོ་ན་བཟང་སྙམ། ངའི་བསམ་པ་ལ་དེ་ལྟར་བྱུང༌། ལར་སེམས་ཅན་བསམ་པ་མི་མཐུན། ལར་
གང་གི་སྒོ་ནས་ཕན་གདགས་པ་ཁོ་ན་བྱང་ཆུབ་སེམས་དཔའི་བསླབ་པ་ཡང་ཡིན། གསང་སྔགས་ཀྱི་
གཞི་ཡང་ཡིན་པས་སེམས་ལ་ཞོག་གསུང༌། ངེས་པའི་དོན་ཆོས་ཐམས་ཅད་འཁོར་གསུམ་ཡོངས་སུ་
དག་པས་ཡེ་ཤེས་ཚོགས་ཡིན་ནོ། །ང་རྒད་པོའི་གཏམ་ཡིན་གྱིས་སེམས་ལ་ཆོངས་དང་གསུང༌། རྗེ་


383

ཇོ་ནང་དཔེ་ཚོགས།
སྤྱིའི་དེབ་ཉེར་ལྔ་པ།
བཙུན་པའི་ཞལ་ཆོས་རྗེས་སུ་ཡི་རང་ངོ་། །

དེ་ལ་
གཉིས་སུ་མེད་པའི་རྒྱུད་ཀྱི་རྒྱུད་ཀྱི་ལྷ་སྤྲོ་བ་ནི། ཡིད་ནི་འདུ་ཤེས་ཀྱི་ཕུང་པོ། རྟ་ནི་ཤིང་རྟ་ནི་
ཙུ་དའི། འབར་བའི་ཚོགས་བཅས་ནི་དཔལ་མོའི་མིང་གཉིས་པའོ། །བྲམ་ཟེ་གདེངས་ཀ་ནི་ཆུ་ཁམས་
པའི་ཀླུ་གཉིས་སོ་གསུང༌།) རྒྱུད་འདི་སྟོང་པ་ཉིད་ཀྱི་གཟུགས་གསལ་བར་སྟོན་པ་ཚིགས་སུ་བཅད་
པ་གཅིག་གི་དོན་ནི། ཟག་མེད་ཀྱི་བདེ་བ་ལ་མ་བཙལ་བར་རྒྱས་འདེབས་པ་ནི་ཕྱག་རྒྱའོ། །རྡུལ་
ཕྲན་མེད་པར་སྣང་བས་[རྟ་གླང་ལ་སོགས་མེད་ཀྱང་〕རྟ་དང་གླང་པོ་སྣང་བ་སྒྱུ་མ་དང་འདྲ། ཚིགས་
བཅད་གཅིག་ལ་མཁའ་ལ་གཉིས་བྱུང་བས་རྗེ་ཐེ་ཚོམ་དུ་གྱུར་པས་རྨི་ལམ་ན་རྗེ་འཕན་ཡུལ་བ་
དང་མཇལ་ནས་དོན་དེ་ཞུས་པས། སྔ་མ་ནི། མཐོང་བ་ནམ་མཁའ་ལ་མཐོང་བས་མཁའ་ལ་ཞེས་སོ། །
ཕྱི་མ་ནི། མཚན་ཉིད་ནམ་མཁའ་དང་འདྲ་བས་མཁའ་ལ་གསུང༌། ཕྱིས་འཕན་ཡུལ་དུ་བྱོན་ནས་ཞུས་
པས་ཀྱང་དེ་སྐད་གསུང༌། དགེ་བའི་བཤེས་གཉེན་གྱིས་རྨི་ལམ་དུའང་ཕན་པར་འདུག་གསུང༌།
རང་གི་ཡིད་སྣང་བ་དེ་སྣང་ཚུལ། མེ་ལོང་གི་ནང་དུ་བྱད་གཟུགས་སྣང་བ་བཞིན་དུ་རང་གི་སེམས་ཕྱི་
རུ་རྒྱུ་མཚན་དཔེ་དང་བཅས་པར་སྣང་གསུང༌། སྒྱུ་མ་ལྟ་བུ་དེ་སྣང་བས་འཇིག་རྟེན་གསུམ་སྒྱུ་མ་ལྟར་
མཐོང་ལ། རྣམ་པ་གློག་དང་འདྲ་སྟེ་འོད་འཕྲོ་བས། དང་པོ་ཕྱི་རུ་མཐོང་ལ་ཕྱིས་ནང་དུ་མཐོང་བས་
སམ། ཕྱི་དང་ལུས་སྒྱུ་མ་ལྟར་མཐོང་བའོ། །ས་ཆུ་མེ་རླུང་གི་རང་བཞིན་ཡུལ་གྱི་རྡུལ་ཕྲན་དང་བྲལ་
བས་མཚན་ཉིད་ནམ་མཁའ་དང་འདྲ། རང་གི་སེམས་ཀྱི་སྣང་བ་ཙམ་ཡིན་གྱི། རྡུལ་ཕྲན་འགོག་པ་ངོ་
བོ་རང་གི་སེམས་ཀྱི་སྣང་ཡང་སེམས་བྱུང་ང་གཅིག་ཀྱང་རིག་པ་ཡིན་པས་སྣང་སྟེ། རང་གི་སེམས་
སྣང་གི་རྡུལ་ཕྲན་མེད། དེའི་རྒྱུ་འགྲོ་བ་ཀུན་ལ་གནས་ཀྱང་ངོ་བོ་གཅིག་ལ་དུ་མར་སྣང་བའོ།། །།
༈ རྗེའི་ཞབས་ལ་འདུད། འཕོ་བའི་བག་ཆགས་འཁོར་བའི་རྩ་བར་སྒྲུབ་པའི་བརྟག་པ་ནི། བརྒལ་
བ་གོང་དུ་བཤད་པའི་མ་ཧཱ་སུ་ཁ་ཤུ་ཀྲ་མ་འཕོས་པ་ལས་འབྱུང་བར་འདོད། བཙུན་མོ་ཅན་གྱི་ཆོས་
འཕགས་ལ་སོགས་པ་ལ་ཡང་མངོན་པར་ཤེས་པ་དང་ལྡན་པའི་ཕྱིར་ཞེ་ན། དེ་དག་གིས་སྔོན་དུ་འཕོ་
བ་སྤངས་ནས་མངོན་ཤེས་འབྱུང་བར་མ་འགལ་ཏེ། སྔོན་དུ་ཤུ་ཀྲ་བསྟན་པར་བྱས་ནས་ལས་རྒྱ་ལ་
སྦྱར་ནས་འཕོ་བའི་བག་ཆགས་སྤངས་པ་ཡིན་པས། ལྟུང་ན་མི་ཚངས་པར་སྤྱོད་པར་འགྲོ་སྟེ། མ་
འཕོ་བར་ཚངས་པར་སྤྱོད་པ་སྟེ། ཚངས་པར་སྤྱོད་པ་བརྟུལ་ཞུགས་མཆོག །དཀའ་ཐུབ་མཐར་ཕྱིན་

384

གྲུབ་ཆེན་ཡུ་མོ་ཡབ་སྲས།
པོད་དང་པོ།
འབྲོ་བའི་གསུང་སྒྲོས་རྒྱས་པ་འོད་ཟེར་ཕྲེང་བ།
དཀའ་ཐུབ་ཆེ། །ཞེས་པ་དང་། མྱ་ངན་འདས་ཤིང་མྱ་ངན་འདས། །ཞེའོ། །འདིར་སེམས་ཅན་ཞེས་པ་
ལ་སོགས་པས། ཕྱིར་འཕོ་བ་ལུགས་གཉིས་སུ་བྱས་ན་ལེགས་གསུང༌། དེ་ལ་ལས་དང་པོ་པའི་
བྱང་ཆུབ་སེམས་དཔའ་དང༌། ས་ལ་གནས་པའི་བྱང་ཆུབ་སེམས་དཔའོ། །དེ་ལ་དང་པོ་ནི་འཕོ་བའི་
བག་ཆགས་མ་སྤངས་པ་ཤུ་ཀྲ་འཕོ་སྟེ། བསམ་པའི་སྟོབས་ཀྱིས་ཚོགས་བསགས་པའི་ཕྱིར་ལས་རྒྱ་
བསྟེན་པ་དང༌། རིགས་ཀྱི་སྲས་སྐྲུན་པ་དང༌། དངོས་གྲུབ་ཀྱི་དོན་དུ་བྱ་བ་ནི་དགེ་བ་སྟེ་བཏུབ་གསུང༌།
འཕོ་བའི་བག་ཆགས་མ་སྤངས་པ་ནི་འཁོར་བའི་རྩ་བ་བསྐྱེད་པའོ། །ས་ལ་གནས་པ་རྣམས་ནི། བག་
ཆགས་སྤངས་ནས་སེམས་ལ་དབང་ཐོབ་པའི་གང་ལྟར་བྱས་ཀྱང་བཏུབ། སེམས་ཅན་གྱི་དོན་དུ་འཕོ་
བ་ཡིན་ཏེ། དེའི་སྤྲུལ་སྐུ་དང་ལོངས་སྐུ་འབྱུང་བའི་དོན་དུ་འཕོ་ཡང་སྔོན་དུ་འཕོ་བ་སྤངས་པས་ཟག་
མེད་ཀྱི་བདེ་བ་ཡང་བརྙེས་པས། མངོན་ཤེས་ལ་སོགས་མེད་པར་མི་འགྱུར་རོ། །སངས་རྒྱས་ལ་འཕོ་
བ་མངའ་བར་བཤད་པའི་དགོངས་པ་གཞན་དུ་བྲིས་སོ། །རྒྱུ་དེས་ན་སྤྲུལ་སྐུ་འཁོར་བར་སྐྱེ་བ་ལ་
འགལ་བའི་རྒྱན་གྱིས་བསྟོད་པ་ནི། འཆིང་བ་ལས་དང་ཉོན་མོངས་ལས་གྲོལ་ཡང་འཁོར་བའི་ལུས་
ལེན་པ་ལ་འགལ་ཏེ། མི་འགལ་བར་སྟོན་པ་ནི་རྒྱན་སེམས་ཅན་དོན་དུ་སྤྲུལ་སྐུ་བཞེངས་པའོ། །
ཆོས་ཐམས་ཅད་སྐྱེ་འགག་མེད་ཅིང་ཅི་ཡང་མ་ཡིན་པ་སྟོང་པར་སྟོན་པ་དང༌། ལས་ལ་འབྲས་བུ་
འབྱུང་བར་སྟོན་པ་འགལ་བས། རྒྱ་ནི་མ་གྲོལ་བའི་དུས་ཀྱི་དབང་གིས། ལས་ལ་འབྲས་བུ་འབྱུང་གི་
གྲོལ་བ་རྣམས་ལ་མ་ཡིན། བསྲེག་པ་དང་བརླན་པ་ཡང་འགལ་བའི་རྒྱན། ཡང་དག་པའི་ཡེ་ཤེས་
ཀྱིས་ལས་དང་ཉོན་མོངས་པ་བསྲེགས་ལ། ཐུགས་རྗེས་བསྡུད་པ་བརླན་པའོ། །བྱང་ཆུབ་སེམས་
རྣམས་ལ་སེམས་ཀྱི་དོན་དུ་སྤྲུལ་སྐུར་བཞེངས་པ་ནི། ལས་ཀྱི་ཀུན་ནས་ཉོན་མོངས་པ་དང༌། ཉོན་
མོངས་པའི་ཀུན་ནས་ཉོན་མོངས་པ་མེད་ཀྱང༌། སེམས་ཅན་གྱི་དོན་དུ་སྐྱེ་བའི་ཀུན་ནས་ཉོན་མོངས་
པ་ཡོད་དེ། ཡང་དག་པའི་སེམས་ལ་ཅུང་ཟད་སྒྲིབ་པའི་རླུང་རྐང་པ་གཅིག་བཟུང་ནས་རླུང་རྒྱུས་པས་
སྤྲུལ་སྐུ་འབྱུང་བར་བཤད་དོ། །
བཅོམ་ལྡན་འདས་ལ་སོགས་པ་ནི། རྒྱུའི་རྒྱུད་ལ་རིགས་ལྔ་སྟོང་པ་ཆེན་པོ་ཡི་གེ་ལྔ། རིགས་
དྲུག་སྟོང་པ་ཐིག་ལེ་ཡི་གེ་དྲུག །དེ་དག་པ་བདེ་སྟོང་རོ་མཉམ་པས་ཡེ་ཤེས་ལྔའམ་དྲུག་ཅེས་བྱའོ། །
འབྲས་བུ་དེ་དང་དེའི་ལམ་ནི་གཉིས་སུ་མེད་པའི་ཡེ་ཤེས་གསལ་བར་སྟོན་པ་མཚན་ཡང་དག་པར་
385

ཇོ་ནང་དཔེ་ཚོགས།
སྤྱིའི་དེབ་ཉེར་ལྔ་པ།
བརྗོད་པ་ནས། སྟོན་པ་དང་པོའི་སངས་རྒྱས་ལ་སྟོན་ཏེ། དེ་མ་ཤེས་པས་འདི་ལ་སོགས་པའོ། །དེ་ལ་
ཡེ་ཤེས་ལྔ། རྒྱལ་བ་དྲུག །ཕྱག་མཚན་དང༌། དག་རྒྱུ་ཕུང་པོ་དང་སྦྱར་བ་ནི། རྩ་རྒྱུད་དང་། བསྡུས་རྒྱུད་
ལས་གསུངས་ཏེ། རྗེ་དགོན་པ་ན་བཞུགས་པའི་དུས་སུ་རྗེ་འཕན་ཡུལ་བ་བསྙུང་ནས་གཟིགས་
བྱོན་པས་ཆོས་འདི་གསུངས་སྐད། རྒྱུའི་རྒྱུད་ལ་རྣམ་ཤེས་ཚོགས་དྲུག་ཉོན་མོངས་པ་ཅན་གྱི་ཡིད་
ཀུན་གཞི་དང༌། བརྒྱད་ཀྱིས་ཡུལ་རིག་པ་རྣམས་བྱེ་བྲག་ཤེས་པས་རིག་པ་སྟེ་བྱེ་བྲག་གི་རིག་པ་རྟོག་
པའི་རང་བཞིན་དེ་བརྒྱད་སྤུངས་པའི་དོན་གྱིས་ཕུང་པོ་སྟེ། རྣམ་ཤེས་ཀྱི་ཕུང་པོ་རྟོག་པའི་རང་བཞིན་
ནམ་མཁའི་ཁམས་སོ། །དེ་དག་པས་སངས་རྒྱས་ཀྱི་ཐུགས་རྣམ་པར་མི་རྟོག་པའི་ཡེ་ཤེས་སོ། །དེ་
མཚོན་པ་ཀུན་ནས་ཉོན་མོངས་པ་དང༌། རྣམ་བྱང་གི་ཆོས་ཐམས་ཅད་སེམས་ལས་མ་གཏོགས་པ་
ལོགས་ན་མེད་པས་སེམས་ཀྱི་ངོ་བོ་ལ་བྱའོ། །དབྱིངས་ནི་རང་བཞིན་ཞེས་བྱ་སྟེ། སེམས་ཀྱི་ངོ་བོའི་
རང་བཞིན་ཡེ་ནས་དག་པ་སྟེ། རྣམ་པར་རྟོག་མེད་ལྷུན་གྱིས་གྲུབ། །ཅེས་པའི་དོན་ཐུགས་ཉམས་སུ་
བསྟར་བས་ཆོས་ཀྱི་དབྱིངས་ཀྱི་ཡེ་ཤེས་སོ། །དེ་མཚོན་པ་མི་བསྐྱོད་པ་རྡོ་རྗེའི་རིགས་སོ། །རྒྱུའི་རྒྱུད་
འདུ་བྱེད་ཀྱི་ཕུང་པོ་རྒྱུ་འདུས་པ་ལས་འབྲས་བུ་བྱེད་པའི་ཕྱིར། རྒྱུ་ལས་འབྲས་བུ་འབྱུང་བའི་ཆོས་
དཔག་ཏུ་མེད་པ་སྟེ་རླུང་ཁམས་སོ། །དེ་དག་པ་སངས་རྒྱས་ཀྱི་རྒྱུ་ལས་འབྲས་བུ་འབྱུང་བའི་ཆོས་
བཅད་ནས་བྱ་བ་གྲུབ་པའི་ཡེ་ཤེས་སོ། །རྒྱུ་ལས་འབྲས་བུ་འབྱུང་བ་རྒྱུན་མ་ཆད་པར་བྱ་བ་གྲུབ་
པའམ་རྫོགས་པ་མེད། རྒྱུ་འབྲས་རྒྱུན་ཆད་ནས་བྱ་བ་རྫོགས་པར་གྲུབ་བོ། །དེ་མཚོན་པར་བྱེད་པ་
དོན་ཡོད་གྲུབ་པ་སྟེ་རལ་གྲིའི་རིགས་སོ། །རྒྱུའི་རྒྱུད་ལ་ཚོར་བའི་ཕུང་པོ་ནི་བདེ་སྡུག་བཏང་སྙོམས་
སྣ་ཚོགས་མྱོངས་པས་ཚོར་བ་ཞེས་བྱ་བ་མེའི་ཁམས་སོ། །དེ་དག་པ་སངས་རྒྱས་ཀྱི་ཐུགས་ཉམས་སུ་
བསྟར་བ་བདེ་བ་ཆེན་པོ་མཉམ་པ་ཉིད་ཀྱི་ཡེ་ཤེས་ཞེས་བྱའོ། །བདེ་བ་ཆེན་པོ་ཁོ་ན་ལ་འཁོར་བའི་སྡུག་
བསྔལ་འགྱུར་བ་དང་བཅས་པ་མི་མངའ་བ་བདེ་བར་ངོ་མཉམ་པའི་ཕྱིར། དེ་མཚོན་པ་རིན་ཆེན་
འབྱུང་ལྡན་རིན་པོ་ཆེའི་རིགས་སོ། །རྒྱུའི་རྒྱུད་ལ་འདུ་ཤེས་ཀྱི་ཕུང་པོ་ནི། [ཡུལ་ལ་མཚན་མར་འཛིན་
པ་སྟེ། མདོར་ན་〕ཡུལ་དང་ཡུལ་ཅན་མིང་དང་མིང་ཅན་དུ་འབྲེལ་བ་ཀ་བ་བཙུགས་པས་གདུང་འདེགས་
པའི་བྱ་བ་བྱེད་པ་ལྟ་བུ་སྟེ། སེམས་ཙམ་ནས་རྒྱ་ཆེ་བ་དང་ཆུང་བ་སྤངས་པ་དང༌། ཐམས་ཅད་ལ་ཚད་
མེད་པ་ཞེས་བཤད་པས་དེ་ཡང་ཐམས་ཅད་ལ་མཚན་མར་འཛིན་པ་སྣ་ཚོགས་སྐྱེ་བ་ནི་མིང་དང་


386

གྲུབ་ཆེན་ཡུ་མོ་ཡབ་སྲས།
པོད་དང་པོ།
འབྲོ་བའི་གསུང་སྒྲོས་རྒྱས་པ་འོད་ཟེར་ཕྲེང་བ།
མིང་ཅན་སྦྲེལ་བ་ནི་བསྡུ་བ་སྟེ་དེ་ཤེས་པའོ། ཁམས་ཆུའི་ཁམས་སོ། །དེ་དག་པས་མཚན་མའི་རྟོག་
པ་སྣ་ཚོགས་འཛིན་པ་སྤངས་པ་ལ་སོ་སོར་རྟོག་པའི་ཡེ་ཤེས་འདུ་ཤེས་དག་པའོ། །དེ་མཚོན་པ་སྣང་
བ་མཐའ་ཡས་ཏེ། པད་མའི་རིགས་སོ། །རྒྱུའི་རྒྱུད་ལ་གཟུགས་ཀྱི་ཕུང་པོ་ཤ་ཁྲག་གི་ལུས་འདི་ཁམས་
བཞིའི་རང་བཞིན་དབང་པོ་ལྔ་དབང་རྟེན་གཟུགས་སུ་གནས་ལ། དེ་ལ་ཡུལ་གྱིས་རྡུལ་ཕྲན་གྱིས་
གཡོགས་ནས་གནས་པ་ལ། མིག་ལ་ཁ་དོག་རྡུལ་ཕྲན་གྱིས་སོ། །སེམས་ཙམ་དུ་ཡང་རྒྱུའི་གཟུགས་
བཞི་ས་ཆུ་མེ་རླུང་ངོ་། །འབྲས་བའི་གཟུགས་བཅུ་གཅིག་ལ། དབང་པོ་ལྔ་ཡུལ་ལྔ་རྣམ་པར་རིག་བྱེད་
མ་ཡིན་པའི་གཟུགས་གཅིག་དང་བཅུ་གཅིག་གོ །གཟུགས་སུ་ཡོད་པའི་ཕྱིར་གཟུགས་ཞེས་བྱ་སྟེ།
སྤྲུལ་སྐུ་ལ་རྡུལ་ཕྲན་མེད་པར་ཇི་ལྟར་ཡང་སྣང་བའོ། །དེ་མཚོན་པ་ནི་རྣམ་པར་སྣང་མཛད་འཁོར་
ལོའི་རིགས་སོ། །རིགས་དྲུག་པ་ནི་འབྲས་བུ་ཤིན་ཏུ་རྣམ་པར་དག་པ་ཆོས་ཀྱི་དབྱིངས་ཀྱི་ཡེ་ཤེས་
བདེ་སྟོང་གཉིས་སུ་མེད་པས་གོ་སླའོ། །ཕྱག་མཚན་དང༌། མིང༌དང༌། ཡེ་ཤེས་གསུམ་རྒྱུ་མཚན་
གཅིག་པར་གསུངས་སོ། །བླ་མ་མེད་ན་རྒྱུད་ཀྱི་དོན་མི་གྲོལ་བར་འདུག་གསུང་། ཕུང་པོ་ཡེ་ཤེས་ཀྱི་
ཁམས་དང་སངས་རྒྱས་ཀྱི་མཚན་རྒྱས་པར་སྦྱོར་བ་འདིར་ནི་གཟུགས་ཀྱི་ཕུང་པོ་དང༌། ཡེ་ཤེས་ཀྱི་
བཤད་པ་ཙམ་བྲིས། གཞན་ནི་སྐུ་བཞི་རྣམ་པར་དག་པའི་སྐབས་སུ་སངས་རྒྱས་དྲུག་གི་རྣམ་པར་
དག་པའི་སྐབས་ས་སུ་བལྟའོ།། །།
༈ ན་མཿ ཤྲཱི་ཀ་ལ་ཙཀྲ་ཡ། སྒྲིབ་བྲལ་སྟོང་ཉིད་ཡངས་པའི་མཁར། །ཚད་མེད་ཐུགས་རྗེའི་འོད་
སྟོང་འཕྲོས། །འགྲོ་བའི་མུན་སེལ་རངས་པོའི་མགོན། །དུས་ཀྱི་འཁོར་ལོ་སྤྱི་བོར་མཆོད། །བཀྲ་ཤིས།
གྲུབ་ཆེན་ཡུ་མོའི་གསུང་སྒྲོས་རྣམས་ཆོས་དབང་གིས་བསྒྲིགས་པ་རྣམས་དང༌། ཆོས་དབང་གིས་
གསུང་སྒྲོས་རྣམས་ནམ་མཁའ་འོད་ཟེར་གྱིས་བསྒྲིགས་པ། འབྲོ་བའི་གསུང་སྒྲོས་རྒྱས་པ་འོད་ཟེར་ཕྲེང་
བ་ཞེས་བྱ་བ། དཔལ་དུས་ཀྱི་འཁོར་ལོའི་ཕྱི་ནང་གཞན་གསུམ་གྱི་དོན་གྱི་གནད་ཚང་ལ་མ་ནོར་བར་
སྟོན་པ་རྫོགས་སོ། །གཅིག་ཞུས། ཤུ་བྷཾ།། །།
མ་ཡིག་ནི་འབྲས་དཔེ་རྙིང་ཕྱི་ཀ༢༨༧ དང་ཕྱི་མ༨༨༦ གཉིས་ཡིན།
གོར་རྟགས་འདི་ཕྱི་ཀ༢༨༧ཁོ་ན་ལ་ཡོད།[ ] གོར་རྟགས་འདི་ཕྱི་མ༨༨༦ཅན་ཁོ་ན་ལ་ཡོད། { }
གཞུང་ཚིག་ཕན་ཚུན་མི་འདྲ་བས་སྔོན་མ་ཕྱི་ཀ༢༨༧ དང་ཕྱི་མ་ཕྱི་མ༨༨༦ ཡིན་པས་འདེམས་དགོས།[ { }
མཆན་ནི་ཕྱི་ཀ༢༨༧དང་ཕྱི་མ༨༨༦གཉིས་ཀ་ལ་རྟགས་འདི་ཡིན།( )


387



སྲས་དྷརྨེ་ཤྭ་ར།
པོད་དང་པོ།
དཔལ་དུས་ཀྱི་འཁོར་ལོའི་ངེས་དོན་གྱི་དཀའ་བའི་གནས་རྣམས་འགྲེལ་པ།